pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ภริยานายกรัฐมนตรีดูงานการศึกษาจีนและแลกเปลี่ยนประสบการณ์การพัฒนาการศึกษา
วันพุธที่ 3 พฤษภาคม 2560
ภริยานายกรัฐมนตรีดูงานการศึกษาจีนและแลกเปลี่ยนประสบการณ์การพัฒนาการศึกษา
ภริยานายกรัฐมนตรีดูงานการศึกษาจีนและแลกเปลี่ยนประสบการณ์การพัฒนาการศึกษา
สมาคมมิตรภาพวิเทศสัมพันธ์แห่งประชาชนจีน ภายใต้การกํากับดูแลของรัฐบาลจีนได้เชิญ รองศาสตราจารย์ นราพร จันทร์โอชา ภริยานายกรัฐมนตรี พร้อมด้วยคณะเยือนกรุงปักกิ่งสาธารณรัฐประชาชนจีน ระหว่างวันที่ 23 - 27 เมษายน 2560 ดูงานด้านการศึกษาและพบปะแลกเปลี่ยนความคิดเห็นกับนางหลิน ห้วยชิง รัฐมนตรีช่วยว่าการกระทรวงศึกษาธิการและผู้บริหารที่มหาวิทยาลัยผลิตครูปักกิ่งและมหาวิทยาลัยภาษาต่างประเทศปักกิ่ง
ในการนี้ มาดามเผิง ลี่หยวน ภริยาประธานาธิบดีสาธารณรัฐประชาชนจีนเป็นเจ้าภาพเลี้ยงอาหารค่ําเป็นการส่วนตัวเพื่อเป็นเกียรติแก่รองศาสตราจารย์ นราพร จันทร์โอชา ณ เรือนรับรองรัฐบาลเตี้ยวหยูไถ
------------------------------------
รัฐบาลไทย-ข่าวทำเนียบรัฐบาล-รัฐมนตรีฯ สุริยะ หารือประธานหอการค้าญี่ปุ่น-กรุงเทพฯ
วันอังคารที่ 20 สิงหาคม 2562
รัฐมนตรีฯ สุริยะ หารือประธานหอการค้าญี่ปุ่น-กรุงเทพฯ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายชินจิ นาคาโนะ ประธานหอการค้าญี่ปุ่น-กรุงเทพฯ (Japanese Chamber of Commerce,Bangkok) และคณะ เข้าพบ ณ ห้องประชุมชุณหะวัณ สํานักงานปลัดกระทรวงอุตสาหกรรม
วันนี้ (20 สิงหาคม 2562) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายชินจิ นาคาโนะ ประธานหอการค้าญี่ปุ่น-กรุงเทพฯ (Japanese Chamber of Commerce,Bangkok) และคณะ เข้าพบ เพื่อแนะนําคณะกรรมการบริหารชุดใหม่และแลกเปลี่ยนความคิดเห็นเกี่ยวกับสถานการณ์ทางเศรษฐกิจในปัจจุบัน พร้อมรายงานผลการสํารวจความคิดเห็นของบริษัทฯ เอกชนญี่ปุ่นในประเทศไทยที่มีต่อสภาพแวดล้อมการทําธุรกิจในประเทศไทย ณ ห้องประชุมชุณหะวัณ สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-จุรินทร์ตรวจ! คืบหน้าสะพานมิตรภาพไทย-เมียนมา แห่งที่2 เตรียมเปิดแล้ว 30 ตุลาคมนี้
วันศุกร์ที่ 4 ตุลาคม 2562
จุรินทร์ตรวจ! คืบหน้าสะพานมิตรภาพไทย-เมียนมา แห่งที่2 เตรียมเปิดแล้ว 30 ตุลาคมนี้
ภายหลังการประชุมร่วมภาครัฐและเอกชนเพื่อส่งเสริมการค้าชายแดน ไทย-เมียนมา จากนั้น เวลา 15.30 น.นายจุรินทร์ ลักษณวิศิษฏ์ หัวหน้าพรรคประชาธิปัตย์รองนายกรัฐมนตรีและรัฐมนตรีว่าการกระทรวงพาณิชย์นําคณะกรรมการกระทรวงพาณิชย์ภาคเอกชนและทุกฝ่ายที่เกี่ยวข้อง
เดินทางไปตรวจความคืบหน้าการเปิดใช้สะพานมิตรภาพไทย-เมียนมารแห่งที่2 หมู่7 ตําบลท่าสายลวด อําเภอแม่สอด จังหวัดตาก ร่วมกับนายอรรษิษฐ์ สัมพันธรัตน์ ผู้ว่าราชการจังหวัดตาก
โดยนายจุรินทร์ ได้ติดตามความคืบหน้าการเปิดใช้ซึ่งระหว่างนี้อยู่ในขั้นตอนทางธุรการและจะมีพิธีเปิดในวันที่ 30 ตุลาคม 2562 โดยจังหวัดตากและทุกฝ่ายที่เกี่ยวข้อง นายจุรินทร์กล่าวว่าการมาตรวจราชการครั้งนี้มีความปลื้มใจแทนคนไทยว่าธุรกิจการค้าชายแดนมีโอกาสที่จะเพิ่มตัวเลขส่งออกสูงขึ้นเป็นเท่าตัว โดยล่าสุดทางภาคเอกชนและหอการค้าคาดการณ์ว่าตัวเลขการค้าชายแดนจะสูงขึ้นจาก 80,000 ล้านบาท บาท เป็นมากกว่า 100,000 ล้านบาท หลังจากการเปิดใช้ สะพานมิตรภาพไทย-เมียนมา แห่งที่ 2 นี้
ทางด้านนายธนิตพลไชยนันทน์ ที่ปรึกษารัฐมนตรีช่วยว่าการกระทรวงสาธารณะสุข อดีตสมาชิกสภาผู้แทนจังหวัดตาก ซึ่งร่วมภารกิจด้วย กล่าวว่า ดีใจแทนคนจังหวัดตากและโดยเฉพาะพื้นที่ 5 อําเภอชายแดน คือ อําเภอแม่สอด อําเภอพบพระ อําเภออุ้มผาง อําเภอแม่ระมาด และอําเภอท่าสองยาง ที่จะได้เปิดสะพานมิตรภาพแห่งที่สองซึ่งจะทําให้การค้าขายในบริเวณ 5 อําเภอชายแดนจังหวัดตากคึกคักมากขึ้นประชาชนจะได้มีเงินใช้เกิดสภาพคล่องในพื้นที่
รัฐบาลไทย-ข่าวทำเนียบรัฐบาล-กระทรวงทรัพยากรธรรมชาติและสิ่งแวดล้อม ร่วมกับ จังหวัดนครศรีธรรมราช จัดกิจกรรม “Big Cleaning Day” จังหวังนครศรีธรรมราช
วันจันทร์ที่ 30 มกราคม 2560
กระทรวงทรัพยากรธรรมชาติและสิ่งแวดล้อม ร่วมกับ จังหวัดนครศรีธรรมราช จัดกิจกรรม “Big Cleaning Day” จังหวังนครศรีธรรมราช
กระทรวงทรัพยากรธรรมชาติและสิ่งแวดล้อม ร่วมกับ จังหวัดนครศรีธรรมราช จัดกิจกรรมฟื้นฟูสิ่งแวดล้อม (Big Cleaning Day) หลังเกิดอุทกภัยในพื้นที่ประสบภัยน้ําท่วม ณ ศูนย์ประสานงานฟื้นฟูสิ่งแวดล้อม เทศบาลตําบลปากนคร จังหวัดนครศรีธรรมราช
กระทรวงทรัพยากรธรรมชาติและสิ่งแวดล้อม ร่วมกับ จังหวัดนครศรีธรรมราช จัดกิจกรรมฟื้นฟูสิ่งแวดล้อม (Big Cleaning Day) หลังเกิดอุทกภัยในพื้นที่ประสบภัยน้ําท่วม ณ ศูนย์ประสานงานฟื้นฟูสิ่งแวดล้อม เทศบาลตําบลปากนคร จังหวัดนครศรีธรรมราช โดยในวันที่ 30 มกราคม 2560 เวลา 09.30 น. พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดกิจกรรมพร้อมทั้งมอบเสื้อชูชีพและกล้าไม้แก่ผู้นําชุมชนในพื้นที่เพื่อนําไปใช้ประโยชน์ในการฟื้นฟูสิ่งแวดล้อมและช่วยเหลือผู้ประสบภัย จากนั้น
นําคณะผู้บริหารระดับสูงในสังกัดกระทรวงฯ ลงเรือร่วมเก็บขยะทําความสะอาดบริเวณปากอ่าวปากนคร อีกด้วย
จากสถานการณ์อุทกภัยที่เกิดขึ้นในพื้นที่ภาคใต้ในช่วงที่ผ่านมา ได้สร้างความเสียหายเป็นวงกว้างในพื้นที่ 8 จังหวัด ทางภาคใต้ ประกอบด้วย จังหวัดชุมพร สุราษฎร์ธานี ตรัง นครศรีธรรมราช พัทลุง นราธิวาส ปัตตานี และยะลา ทําให้ทรัพย์สินต่างๆ รวมถึงสิ่งมีชีวิต คน สัตว์ ถูกกระแสน้ําพัดไหลลงสู่แม่น้ํา คูคลอง และไหลลงสู่ทะเล
ทําให้เกิดความเสื่อมโทรมทางด้านทรัพยากรธรรมชาติและสิ่งแวดล้อม และระบบนิเวศ รัฐบาลได้มีนโยบายเร่งด่วนในการช่วยเหลือผู้ประสบภัยน้ําท่วมในพื้นที่ภาคใต้
โอกาสนี้ กระทรวงทรัพยากรธรรมชาติและสิ่งแวดล้อม ร่วมกับ จังหวัดนครศรีธรรมราช จึงได้จัดกิจกรรมฟื้นฟูสิ่งแวดล้อมหลังเกิดอุทกภัย (Big Cleaning Day) ขึ้นในพื้นที่เทศบาลตําบลปากนคร จังหวัดนครศรีธรรมราช กิจกรรมประกอบด้วย การล้างทําความสะอาดในเขตชุมชน กวาดและเก็บขยะในพื้นที่เทศบาลปากนคร การทําซั้งบ้านปลาทดแทนของเก่าที่ชํารุด ฟื้นฟูบ้านปู (ธนาคารปู) รวมถึงการล้างบ่อบาดาล
นอกจากนี้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวว่า กระทรวงทรัพยากรธรรมชาติและสิ่งแวดล้อม มีหน้าที่ให้การสนับสนุนหน่วยงานในพื้นที่ โดยมอบให้ดูแลเรื่องการฟื้นฟูทรัพยากรธรรมชาติและสิ่งแวดล้อมในระยะสั้นและระยะยาว โดยเริ่มตั้งแต่น้ําเริ่มลด ดําเนินการเก็บขยะในพื้นที่ เป่าล้างบ่อบาดาล ศึกษาเส้นทางน้ําและขยะในทะเล รวมทั้งการพังทลายของป่าชายเลนในภาพรวมด้วย โดยกําลังส่วนหนึ่งที่นํามาเสริมมาจากกรมป่าไม้ กรมอุทยานแห่งชาติ สัตว์ป่า และพันธุ์พืช ที่อยู่นอกพื้นที่จังหวัดนครศรีธรรมราช หมุนเวียนเข้ามาช่วยดําเนินงานในการแก้ไขปัญหาระยะสั้น สําหรับการแก้ไขปัญหาระยะยาว ได้มีการประสานงานกับนายกเทศมนตรีในเรื่องของปัญหาน้ําไม่สะอาด น้ําดื่มไม่เพียงพอ เรื่องที่อยู่อาศัย ที่ทํากินยังไม่ได้รับสิทธิตามกฎหมาย เรื่องการพังทลายของป่าชายเลน การฟื้นฟูป่าไม้ ได้มอบหมายให้กรมทรัพยากรทางทะเลและชายฝั่งเป็นผู้ประสานงานในการแก้ปัญหาระยะยาวต่อไป
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม พร้อมคณะฯ ลงพื้นที่ตรวจเยี่ยมการบำบัดฟื้นฟูยาเสพติด กองบิน ๔๑ เชียงใหม่
วันอังคารที่ 26 กุมภาพันธ์ 2562
รองนายกรัฐมนตรีและรัฐมนตรีว่าการกระทรวงยุติธรรม พร้อมคณะฯ ลงพื้นที่ตรวจเยี่ยมการบําบัดฟื้นฟูยาเสพติด กองบิน ๔๑ เชียงใหม่
รองนายกรัฐมนตรีและรัฐมนตรีว่าการกระทรวงยุติธรรม พร้อมคณะฯ ลงพื้นที่ตรวจเยี่ยมการบําบัดฟื้นฟูยาเสพติด กองบิน ๔๑ เชียงใหม่
ในวันเสาร์ที่ ๒๓ กุมภาพันธ์ ๒๕๖๒ พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม พร้อมด้วยพลตํารวจเอก ต่อศักดิ์ สอาดพรรค คณะทํางานรัฐมนตรีว่าการกระทรวงยุติธรรม นายนิยม เติมศรีสุข เลขาธิการ ป.ป.ส. ผู้บริหารระดับสูง และเจ้าหน้าที่ ป.ป.ส. ลงพื้นที่ตรวจเยี่ยมการบําบัดฟื้นฟูยาเสพติด กองบิน ๔๑ จังหวัดเชียงใหม่ พร้อมทั้งรับฟังการบรรยายสรุปกระบวนการบําบัดฟื้นฟูสมรรถภาพผู้ติดยาเสพติด และให้กําลังใจผู้เข้ารับการบําบัดรักษา และสนับสนุนการฝึกอาชีพเพื่อนําไปประกอบอาชีพหลังการบําบัดฟื้นฟูเพื่อไม่ให้กลับไปเกี่ยวข้องกับยาเสพติด
จากนั้นลงพื้นที่บ้านท่ากระดาษริมเหมือง หมู่ที่ ๖ ตําบลฟ้าฮ่าม อําเภอเมือง จังหวัดเชียงใหม่ เพื่อรับฟังสรุปผลการดําเนินงานป้องกันและแก้ไขปัญหายาเสพติดด้วยกระบวนการกองทุนแม่ของแผ่นดินที่ทําให้ปัญหายาเสพติดลดลง โดยมีการดําเนินงานร่วมกับเทศบาลตําบลฟ้าฮ่าม ในการดูแลช่วยเหลือผู้ผ่านการบําบัดให้มีอาชีพไม่กลับไปเกี่ยวข้องกับยาเสพติด และพัฒนาต่อยอดสู่การจัดตั้งเป็นศูนย์การเรียนรู้เศรษฐกิจพอเพียง รวมทั้งฝึกอบรมแกนนํากองทุนแม่ของแผ่นดิน และสร้างเยาวชนทายาทชุมชนเข้มแข็งในพื้นที่ต่อไป
รัฐบาลไทย-ข่าวทำเนียบรัฐบาล-อย่าลืมใช้มาตรการเว้นระยะห่างตลอดการเดินทางด้วยรถไฟฟ้า
วันอังคารที่ 16 มิถุนายน 2563
อย่าลืมใช้มาตรการเว้นระยะห่างตลอดการเดินทางด้วยรถไฟฟ้า
เพื่อป้องกันการแพร่กระจายของเชื้อไวรัสโควิด-19
รัฐบาลไทย-ข่าวทำเนียบรัฐบาล-พลิกวิกฤตสู้ COVID-19 สร้างโอกาสทองไปกับ “Shopee U]niversity” ผนึกความร่วมมือ ธพว. กับ Shopee นำลูกค้าและผู้ประกอบการสร้างธุรกิจ Online ให้ Strong [กระทรวงการคลัง
วันจันทร์ที่ 20 เมษายน 2563
พลิกวิกฤตสู้ COVID-19 สร้างโอกาสทองไปกับ “Shopee U]niversity” ผนึกความร่วมมือ ธพว. กับ Shopee นําลูกค้าและผู้ประกอบการสร้างธุรกิจ Online ให้ Strong [กระทรวงการคลัง
พลิกวิกฤตสู้ COVID-19 สร้างโอกาสทองไปกับ “Shopee U]niversity” ผนึกความร่วมมือ ธพว. กับ Shopee นําลูกค้าและผู้ประกอบการสร้างธุรกิจ Online ให้ Strong
ธนาคารพัฒนาวิสาหกิจขนาดกลางและขนาดย่อมแห่งประเทศไทย( ธพว.) หรือ SME D Bankประกาศความร่วมมือกับ Shopee ผู้นําแพลทฟอร์มอีคอมเมิร์ซในเอเชียตะวันออกเฉียงใต้และไต้หวัน จัดหลักสูตรออนไลน์พิเศษ "Shopee University" เพื่อช่วยเหลือกลุ่มคนที่ตกงานให้มีรายได้จากการขายสินค้าบนแพลตฟอร์มช้อปปี้โดยสามารถเลือกเรียนผ่านระบบออนไลน์ได้ทั้ง 2 หลักสูตร : หลักสูตรที่1 สําหรับผู้ประกอบการมือใหม่ เน้นให้ความรู้ตั้งแต่ขั้นพื้นฐาน ตั้งแต่การสอนเปิดร้านค้าเพียง 20 นาทีพร้อมขาย ไปจนถึงการเพิ่มสินค้าใหม่ให้ขายง่ายขึ้นบนแพลตฟอร์มช้อปปี้ และหลักสูตรที่2 ปัดฝุ่นเร่งยอดขายสําหรับผู้ที่มีร้านค้าแล้วโดยเสริมความรู้เกี่ยวกับการติดป้ายเหลืองเพื่อกระตุ้นยอดขายบนช้อปปี้, สร้างโค้ดส่วนลดแจกเองง่ายๆ, สร้างดีลพิเศษเมื่อซื้อสินค้าแบบเป็นชุด (Bundle Deal), การใช้ฟีเจอร์เพื่อเพิ่มการมองเห็นสินค้าขายดีประจําร้าน, กระตุ้นยอดขายด้วย Flash Sale,เทคนิคเพิ่มผู้ติดตามร้านค้าด้วย Follow Prizeรวมถึงวิธีการโฆษณาสินค้าด้วย My Ads
ที่สนใจเข้าร่วมโครงการสามารถลงทะเบียนขั้นแรกผ่านhttps://coreportal.smebank.co.th/member-course.php? more_id=305 เพื่อต่อยอดเข้าร่วมเรียนและอบรมคอร์สออนไลน์ของ Shopee University เว็ปไซต์www.shopee-elearning.comสามารถลงทะเบียนผ่านทางออนไลน์ได้ตั้งแต่วันที่ 20 เมษายน – 5 พฤษภาคม 2563 สอบถามข้อมูลเพิ่มเติมโทร 02-265-4097, 087-082-9494 หรือ Facebook Page : powersmethai (ศูนย์นวัตกรมทางเทคโนโลยี) LineOA:@powersmethai
รัฐบาลไทย-ข่าวทำเนียบรัฐบาล-“รัฐมนตรีเกษตรฯ” ลงนามแบ่งงาน 3 รัฐมนตรีช่วยฯ กำกับดูแลหน่วยงานในสังกัดกระทรวงเกษตรและสหกรณ์
วันศุกร์ที่ 2 สิงหาคม 2562
“รัฐมนตรีเกษตรฯ” ลงนามแบ่งงาน 3 รัฐมนตรีช่วยฯ กํากับดูแลหน่วยงานในสังกัดกระทรวงเกษตรและสหกรณ์
“รัฐมนตรีเกษตรฯ” ลงนามแบ่งงาน 3 รัฐมนตรีช่วยฯ กํากับดูแลหน่วยงานในสังกัดกระทรวงเกษตรและสหกรณ์
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยว่า ได้ลงนามในคําสั่งกระทรวงเกษตรและสหกรณ์ ที่ 1662 / 2562 เรื่อง มอบหมายอํานาจหน้าที่ให้รัฐมนตรีช่วยว่าการกระทรวงเกษตรและสหกรณ์ สั่งและปฏิบัติราชการแทนรัฐมนตรีว่าการกระทรวงเกษตรและสหกรณ์ ดังนี้ 1. รัฐมนตรีช่วยว่าการกระทรวงเกษตรและสหกรณ์ (ร้อยเอก ธรรมนัส พรหมเผ่า) กํากับดูแล กรมพัฒนาที่ดิน กรมฝนหลวงและการบินเกษตร สํานักงานการปฏิรูปที่ดินเพื่อเกษตรกรรม และองค์การตลาดเพื่อเกษตรกร 2. รัฐมนตรีช่วยว่าการกระทรวงเกษตรและสหกรณ์ (นางสาวมนัญญา ไทยเศรษฐ์) กํากับดูแล กรมวิชาการเกษตร กรมส่งเสริมสหกรณ์ กรมตรวจบัญชีสหกรณ์ และองค์การส่งเสริมกิจการโคนมแห่งประเทศไทย และ 3. รัฐมนตรีช่วยว่าการกระทรวงเกษตรและสหกรณ์ (นายประภัตร โพธสุธน) กํากับดูแล กรมปศุสัตว์ กรมการข้าว สํานักงานมาตรฐานสินค้าเกษตรและอาหารแห่งชาติ และองค์การสะพานปลา สําหรับรัฐมนตรีว่าการกระทรวงเกษตรฯ จะกํากับดูแล สํานักงานปลัดกระทรวงเกษตรและสหกรณ์ กรมประมง กรมชลประทานกรมส่งเสริมการเกษตรสํานักงานเศรษฐกิจการเกษตรกรมหม่อนไหมการยางแห่งประเทศไทย สถาบันวิจัยและพัฒนาพื้นที่สูง (องค์การมหาชน) สํานักงานพัฒนาการวิจัยการเกษตร (องค์การมหาชน) และสํานักงานพิพิธภัณฑ์การเกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน)
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kase
รัฐบาลไทย-ข่าวทำเนียบรัฐบาล-กรมทางหลวงชนบทเปิดใช้อุโมงค์ลอดทางรถไฟ บริเวณจุดตัดทางรถไฟกับถนนทางหลวงชนบทสาย นม.1001 จ.นครราชสีมา
วันอังคารที่ 19 กันยายน 2560
กรมทางหลวงชนบทเปิดใช้อุโมงค์ลอดทางรถไฟ บริเวณจุดตัดทางรถไฟกับถนนทางหลวงชนบทสาย นม.1001 จ.นครราชสีมา
กรมทางหลวงชนบท (ทช.) กระทรวงคมนาคม เปิดใช้อุโมงค์ลอดทางรถไฟ บริเวณจุดตัดทางรถไฟกับถนนทางหลวงชนบท สาย นม.1001 จ.นครราชสีมา เพื่อแก้ไขปัญหาอุบัติเหตุบริเวณจุดตัดทางรถไฟ ลดการสูญเสียชีวิตและทรัพย์สิน และเพิ่มความสะดวกและปลอดภัยในการเดินทางของประชาชน
นายจิรุตม์ วิศาลจิตร ผู้ตรวจราชการกระทรวงคมนาคม และโฆษกกระทรวงฯ กล่าวว่า รัฐบาลมอบให้กระทรวงคมนาคมเร่งแก้ไขปัญหาจุดตัดทางรถไฟทั่วประเทศ โดยเฉพาะบริเวณที่มีปัญหาเกิดอุบัติเหตุบ่อยครั้ง ประกอบด้วย การติดตั้งป้ายหยุด ป้ายรูปรถไฟ จัดทําสัญญาณเตือนไฟกระพริบ เนินชะลอความเร็ว และป้ายเตือนบริเวณจุดตัดทางรถไฟที่ไม่ได้รับอนุญาต (ทางลักผ่าน) จํานวน 584 แห่ง จัดทําเครื่องกั้นที่จุดตัดทางรถไฟที่ได้รับอนุญาต จํานวน 775 แห่ง ของการรถไฟแห่งประเทศไทย และโครงการก่อสร้างทางข้ามและทางลอดทางรถไฟ จํานวน 107 แห่งของกรมทางหลวงและ ทช. ตลอดจนเร่งประชาสัมพันธ์ให้เจ้าหน้าที่ผู้ขับรถไฟและผู้ใช้ถนนขับรถด้วยความระมัดระวังเมื่อใกล้ถึงจุดตัดกับทางรถไฟ เพื่อลดอัตราการเกิดอุบัติเหตุ และลดการสูญเสียชีวิตและทรัพย์สินของประชาชน
ทช. ดําเนินโครงการก่อสร้างอุโมงค์ลอดทางรถไฟ บริเวณจุดตัดทางรถไฟกับถนนทางหลวงชนบท สาย นม.1001 ระหว่าง อ.บัวใหญ่ และ อ.บัวลาย จ.นครราชสีมา ความยาว 1,380 เมตร ตัวอุโมงค์มีความยาว 830 เมตร กว้าง 11 เมตร โครงสร้างเป็นกําแพงคอนกรีตเสริมเหล็กและถนนต่อเชื่อมกับถนนเดิม ขนาด 2 ช่องจราจรไป - กลับ มีแผงคอนกรีตสําหรับแบ่งทิศทางการจราจร และแผงกั้นเหล็กแบบล้อเลื่อนเพื่อเบี่ยงการจราจรในกรณีฉุกเฉิน มีหลังคาบริเวณช่องลอดทางรถไฟ ความยาว 130 เมตร ภายในอุโมงค์มีระบบไฟฟ้าแสงสว่างที่สามารถปรับความสว่างได้ตามสภาพแสงระหว่างวัน เพื่อทัศนวิสัยที่ดีในการขับขี่ พร้อมติดตั้งระบบระบายน้ําและเครื่องสูบน้ํา 4 เครื่อง เพื่อป้องกันน้ําท่วมภายในอุโมงค์ และระบบแจ้งเหตุเพลิงไหม้หรือเหตุฉุกเฉินที่สามารถส่งสัญญาณเตือนไปที่ป้ายไฟบริเวณก่อนถึงอุโมงค์ และแจ้งเตือนผ่านระบบควบคุมระยะไกล เพื่อให้เจ้าหน้าที่รับทราบและสามารถแก้ไขสถานการณ์ได้ทันท่วงที ใช้งบประมาณการก่อสร้าง 331 ล้านบาท และได้เปิดให้ประชาชนใช้สัญจรแล้ว
ทั้งนี้ ทช. ได้นํานวัตกรรมมาปรับใช้ในการก่อสร้างอุโมงค์ช่วงลอดทางรถไฟ โดยไม่ส่งผลกระทบต่อการเดินรถไฟ ด้วยการติดตั้งโครงสร้างเหล็กชั่วคราว เพื่อรองรับทางรถไฟในระหว่างการก่อสร้างแทนการเบี่ยงทางรถไฟ จึงไม่ต้องก่อสร้างโครงสร้างทางรถไฟและระบบอาณัติสัญญาณใหม่เป็นระยะทางยาว เพื่อลดความยุ่งยาก ลดงบประมาณในการก่อสร้าง และช่วยเพิ่มความปลอดภัยในการเดินรถไฟ
รัฐบาลไทย-ข่าวทำเนียบรัฐบาล-พิธีเททองวัตถุมงคล และพิธีครบรอบ ๒๓๕ ปี วันคล้ายวันสถาปนาองค์พระหลักเมือง ประจำปี ๒๕๖๐
วันศุกร์ที่ 21 เมษายน 2560
พิธีเททองวัตถุมงคล และพิธีครบรอบ ๒๓๕ ปี วันคล้ายวันสถาปนาองค์พระหลักเมือง ประจําปี ๒๕๖๐
พิธีเททองวัตถุมงคล และพิธีครบรอบ ๒๓๕ ปี วันคล้ายวันสถาปนาองค์พระหลักเมือง ประจําปี ๒๕๖๐
พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม ในฐานะนายกสภาทหารผ่านศึก เป็นประธานในการประกอบพิธีเททองวัตถุมงคล มงคล และพิธีครบรอบ ๒๓๕ ปี วันคล้ายวันสถาปนาองค์พระหลักเมือง ประจําปี ๒๕๖๐ ณ ศาลหลักเมือง กรุงเทพมหานคร โดยได้นิมนต์ พระพรหมมังคลาจารย์ (เจ้าคุณธงชัย) ผู้ช่วยเจ้าอาวาส วัดไตรมิตรวิทยาราม วรวิหาร เป็นประธานฝ่ายสงฆ์ พร้อมด้วยคณะนายทหารชั้นผู้ใหญ่ของกระทรวงกลาโหม ผู้อํานวยการองค์การสงเคราะห์ทหารผ่านศึก นายกสมาคมแม่บ้านองค์การสงเคราะห์ทหารผ่านศึก เข้าร่วมในพิธี
โดยในพิธีดังกล่าวได้มีการบวงสรวงองค์พระหลักเมือง จากนั้นเป็นการประกอบพิธีสงฆ์ และเททองหล่อวัตถุมงคล จํานวน ๓ รูปแบบ ประกอบด้วย (๑) พระพุทธรูปปางเปิดโลก ขนาด ๑๙ นิ้ว เนื้อทองเหลืองรมดํา จํานวน ๒๓๕ องค์ เทนําฤกษ์เนื้อเงิน จํานวน ๑ องค์ (๒) เหรียญปั๊มพระพุทธรูปปางเปิดโลก ขนาด ๓.๕๐ เซนติเมตร เนื้อทองแดง จํานวน ๑๐,๙๙๙ เหรียญ เนื้อนวโลหะ จํานวน ๒,๙๙๙ เหรียญ เนื้อเงินแท้ จํานวน ๑,๙๙๙ เหรียญ เนื้อทองคํา จํานวน ๙๙ เหรียญ (น้ําหนักประมาณ ๑๕.๒ กรัม) และ (๓) ชุดเทพารักษ์ทั้ง๕ เนื้อโลหะผสมชุบทอง จํานวน ๙,๙๙๙ ชุด ซึ่งวัตถุมงคลดังกล่าว จะนําเข้าพิธีพุทธาภิเษกอีกครั้ง ในวันอังคารที่ ๑๘ กรกฏาคม ๒๕๖๐ ณ ศาลหลักเมือง กรุงเทพมหานคร
รัฐบาลไทย-ข่าวทำเนียบรัฐบาล-กสร. เชิญชวนเสนอชื่อ “สตรีทำงานดีเด่น 2563”
วันพฤหัสบดีที่ 26 ธันวาคม 2562
กสร. เชิญชวนเสนอชื่อ “สตรีทํางานดีเด่น 2563”
กรมสวัสดิการและคุ้มครองแรงงาน เชิญชวนเสนอชื่อสตรีทํางานดีเด่น ประจําปี 2563 เพื่อเชิดชูเกียรติและรับโล่รางวัลในงานวันสตรีสากล หมดเขต 29 ม.ค. 63
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวว่า กรมสวัสดิการและคุ้มครองแรงงาน ได้จัดงานวันสตรีสากลขึ้นเป็นประจําทุกปีเพื่อกระตุ้นให้ทุกภาคส่วนได้ตระหนักถึงความสําคัญของแรงงานสตรีว่าเป็นกําลังสําคัญในการช่วยพัฒนาประเทศทั้งด้านเศรษฐกิจและสังคม โดยมีกิจกรรมหลักคือ การคัดเลือกสตรีทํางานดีเด่น เพื่อเชิดชูเกียรติและยกย่องให้เป็นตัวอย่างที่ดีของสตรีทํางาน สําหรับในปี 2563 นี้ กําหนดจัดขึ้นในวันที่ 6 มีนาคม 2563 ณ โรงแรมมิราเคิล แกรนด์ คอนเวนชั่น กรุงเทพฯ มีแนวคิดหลักในการจัดงานว่า “แรงงานสตรี ร่วมแรงร่วมใจ สร้างความเสมอภาคสู่สังคมไทย” และได้กําหนดประเภทสตรีทํางานดีเด่น จํานวน 8 ประเภท ได้แก่ สตรีนักบริหารดีเด่น สตรีผู้ปฏิบัติการดีเด่น สตรีเครือข่ายด้านแรงงานดีเด่น สตรีผู้ประกอบอาชีพอิสระดีเด่น ศิลปินสตรีดีเด่น สื่อมวลชนสตรีดีเด่น สตรีองค์กรพัฒนาเอกชนดีเด่น และสตรีนักวิชาการด้านแรงงานดีเด่น
อธิบดีกสร. กล่าวต่อไปว่า กสร. ขอเชิญชวนร่วมเสนอชื่อสตรีทํางานดีเด่น ประจําปี 2563 โดยสามารถดาวน์โหลดแบบเสนอประวัติ พร้อมคุณสมบัติ หลักเกณฑ์การคัดเลือกสตรีทํางานดีเด่น และรายละเอียดต่าง ๆ ได้ที่ www.labour.go.th สอบถามข้อมูลเพิ่มเติมได้ที่ กองคุ้มครองแรงงาน โทร 0 2246 8024, 0 2246 8006 ในวันเวลาราชการ หรืออีเมล lpnd@labour.mail.go.th ตั้งแต่บัดนี้ถึง 29 มกราคม 2563
รัฐบาลไทย-ข่าวทำเนียบรัฐบาล-รมว.ทส. ให้การต้อนรับ สมาคมไทยอาสาพิทักษ์ทรัพยากรธรรมชาติและสิ่งแวดล้อม พร้อมหารือแนวทางความร่วมมือ
วันอังคารที่ 6 พฤศจิกายน 2561
รมว.ทส. ให้การต้อนรับ สมาคมไทยอาสาพิทักษ์ทรัพยากรธรรมชาติและสิ่งแวดล้อม พร้อมหารือแนวทางความร่วมมือ
รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับ สมาคมไทยอาสาพิทักษ์ทรัพยากรธรรมชาติและสิ่งแวดล้อม พร้อมหารือแนวทางความร่วมมือ ณ ห้อง 301 อาคารกระทรวงทรัพยากรธรรมชาติและสิ่งแวดล้อม
รมว.ทส. ให้การต้อนรับสมาคมไทยอาสาพิทักษ์ทรัพยากรธรรมชาติและสิ่งแวดล้อม พร้อมหารือแนวทางความร่วมมือ
วันที่ 5 พฤศจิกายน 2561 เวลา 10.30 น. รับมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) พร้อมด้วยอธิบดีกรมส่งเสริมคุณภาพสิ่งแวดล้อม (นายรัชฎา สุริยกุล ณ อยุธยา) และ รองอธิบดีกรมส่งเสริมคุณภาพสิ่งแวดล้อม (นายสุรชัย อจลบุญ)ร่วมต้อนรับ นายวิเชียร ชุบไธสง นายกสมาคมไทยอาสาพิทักษ์ทรัพยากรธรรมชาติและสิ่งแวดล้อมและคณะ ณ ห้องประชุม 301 อาคารกระทรวงทรัพยากรธรรมชาติและสิ่งแวดล้อม ในโอกาสแนะนําสมาคมไทยอาสาพิทักษ์ทรัพยากรธรรมชาติและสิ่งแวดล้อม และได้พูดคุยหารือแนวทางความร่วมมือและความช่วยเหลือในการทํางานด้านทรัพยากรธรรมชาติและสิ่งแวดล้อมที่จะเกิดขึ้นในโอกาสต่อไป
รัฐบาลไทย-ข่าวทำเนียบรัฐบาล-ก.อุตฯ ชูบ้านซะซอม อุบลฯ จุดแวะก่อนอาบแสงแรกแห่งสยาม
วันพุธที่ 16 พฤษภาคม 2561
ก.อุตฯ ชูบ้านซะซอม อุบลฯ จุดแวะก่อนอาบแสงแรกแห่งสยาม
ก.อุตฯ ชูบ้านซะซอม อุบลฯ จุดแวะก่อนอาบแสงแรกแห่งสยาม
จ.อุบลราชธานี : วันนี้ (16 พฤษภาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่ตรวจเยี่ยมโครงการ civ บ้านซะซอม เข้าพัฒนาเฟสแรก บนพื้นฐานความต้องการชุมชนก่อน ประกอบด้วย 1.ธนาคารน้ําใต้ดินแสงแรก เพื่อเป็นแหล่งน้ําในการทําเกษตรกรรม 2. มอบจักรยาน 40 คันโดยสภาอุตสาหกรรมจังหวัดอุบลราชธานี สําหรับนักท่องเที่ยวปั่นชมหมู่บ้าน 3. มอบโค 4 ตัว เพื่อนํามูลมาทําปุ๋ย 4.โซล่าเซลล์แสงแรกโดยการไฟฟ้าฝ่ายผลิตแห่งประเทศไทย (กฟผ.) ใช้เป็นแหล่งพลังงาน และ 5. ปลูกต้นไม้ สร้างพื้นที่สีเขียวปรับภูมิทัศน์ โดยมีนายเฉลิมพล มั่งคั่ง รองผู้ว่าราชการจังหวัดอุบลราชธานี ให้การต้อนรับคณะ โดยมีนางสาวนิสากร จึงเจริญธรรม รองปลัดกระทรวงอุตสาหกรรม นางเบญจมาพร เอกฉัตร์ ผู้ตรวจราชการกระทรวงอุตสาหกรรม นายสุธน นิคมเขต รองเลขาธิการสํานักงานมาตรฐานผลิตภัณฑ์อุตสาหกรรม นายรังสรร บุญสะอาด อุตสาหกรรมจังหวัดอุบลราชธานี รวมทั้งโรงงานพี่ใหญ่ (Big Brother) จํานวน 7 รายร่วมด้วย ณ บ้านซะซอม หมู่ที่ 7 ต.นาโพธิ์กลาง อ.โขงเจียม จ.อุบลราชธานี
ชาวบ้านซะซอม ส่วนหนึ่งได้เข้าร่วมปลูกมันสําปะหลังอินทรีย์ส่งขาย กลุ่มบริษัทอุบลไบโอเอทานอล หนึ่งใน Big Brother และสําหรับเฟสต่อไป กระทรวงฯ จะพัฒนาผลิตภัณฑ์ เพื่อจําหน่ายแก่นักท่องเที่ยวที่แวะชมพระอาทิตย์ขึ้นจุดแรกของประเทศไทย ที่ผาชะนะใด เช่น ผ้ากาบบัวแสงแรก เม็ดมะม่วงหิมพานต์ น้ําสมุนไพรสตรีแสงแรก เป็นเกษตรแปรรูปที่หลากหลาย สร้างรายได้แก่ชุมชนอย่างน้อยร้อยละ 10 ต่อปี
รัฐบาลไทย-ข่าวทำเนียบรัฐบาล-พล.อ. อุดมเดช สีตบุตร รมช.กห. เดินทางเข้าร่วมการประชุมด้านความมั่นคงระหว่างประเทศ Moscow International Security Conference (MISC) ครั้งที่ 6
วันพุธที่ 26 เมษายน 2560
พล.อ. อุดมเดช สีตบุตร รมช.กห. เดินทางเข้าร่วมการประชุมด้านความมั่นคงระหว่างประเทศ Moscow International Security Conference (MISC) ครั้งที่ 6
พล.อ. อุดมเดช สีตบุตร รมช.กห. เดินทางเข้าร่วมการประชุมด้านความมั่นคงระหว่างประเทศ Moscow International Security Conference (MISC) ครั้งที่ 6
พล.อ. อุดมเดช สีตบุตร รมช.กห. เดินทางเข้าร่วมการประชุมด้านความมั่นคงระหว่างประเทศ Moscow International Security Conference (MISC) ครั้งที่ 6 ณ กรุงมอสโก สหพันธรัฐรัสเซีย ระหว่าง 25-27 เมษายน 2560 จัดขึ้นภายใต้หัวข้อหลัก "การก่อการร้ายสากล" ซึ่ง การประชุมจะเป็นไปในลักษณะการแลกเปลี่ยนข้อมูล ข่าวสาร ข้อคิดเห็น และประสบการณ์ โดยเชิญ รัฐมนตรี และผู้เชี่ยวชาญด้านความมั่นคงจากประเทศต่างๆ กว่า 80 ประเทศ รวมทั้งผู้แทนจากภาควิชาการและองค์กรระหว่างประเทศ เข้าร่วมการประชุม
- สําหรับในวันอังคารที่ 25 เม.ย.60 ช่วงเช้า ก่อนการประชุม MISC บริษัทวิสาหกิจ 766 UPTK ซึ่งเป็นบริษัทวิสาหกิจที่กระทรวงกลาโหมรัสเซียถือหุ้น 100% ได้บรรยายสรุปและสาธิตเกี่ยวกับยุทโธปกรณ์ด้านการต่อต้านการก่อการร้าย และการให้ความช่วยเหลือด้านมนุษยธรรมและการบรรเทาภัยพิบัติ ให้กับ รมช.กห.และคณะ อาทิ รถทําลายทุ่นระเบิด/กับระเบิด รถเกราะติดตั้งระบบอาวุธ และรถดับเพลิง ซึ่งทั้งหมดใช้การควบคุมด้วยรีโมทคอนโทรล สามารถใช้ในการปฏิบัติการทางทหารและการบรรเทาภัยพิบัติ
- สําหรับในช่วงเย็น รมช.กห. และคณะ ได้เข้าร่วมงานเลี้ยงต้อนรับผู้เข้าร่วมประชุม MISC โดยมี พล.ท.Alexander Fomin รมช.กห.รัสเซีย เป็นประธาน ทั้งนี้ การประชุม MISC จะมีพิธีเปิดอย่างเป็นทางการในวันที่ 26 เมษายน 2560 โดยมีพล.อ.Sergey Shoygu รมว.กห.รัสเซีย เป็นประธาน
รัฐบาลไทย-ข่าวทำเนียบรัฐบาล-กกจ. เผยมีตำแหน่งงานว่างทั่วประเทศกว่า  50,000  อัตรา
วันอังคารที่ 2 มิถุนายน 2563
กกจ. เผยมีตําแหน่งงานว่างทั่วประเทศกว่า  50,000  อัตรา
นายสุชาติ พรชัยวิเศษกุล อธิบดีกรมการจัดหางาน เปิดเผยว่า หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน มีความห่วงใยต่อสถานการณ์การจ้างงานปัจจุบัน
โดยได้มอบหมายให้กรมการจัดหางานเฝ้าติดตาม พร้อมเตรียมตําแหน่งงานว่าง เพื่อรองรับปัญหาการว่างงานของผู้ประกันตน ผู้จบการศึกษาใหม่ รวมทั้งผู้ที่ได้รับผลกระทบจากการปรับโครงสร้างขององค์กรของภาคธุรกิจต่างๆ ซึ่งขณะนี้ กรมการจัดหางานได้รับแจ้งตําแหน่งงานว่าง รวม 55,093 อัตรา โดยตําแหน่งงานที่ต้องการมากที่สุด 5 อันดับแรก ได้แก่ 1.พนักงานขายสินค้า (ประจําร้าน), พนักงานขายของหน้าร้าน 2.แรงงานด้านการผลิต 3.ช่างอัญมณีและช่างประดิษฐ์เครื่องประดับอื่นๆ 4.ตัวแทนนายหน้าขายบริการธุรกิจอื่นๆ และ 5.พนักงานบัญชี ซึ่งเป็นตําแหน่งงานที่ต้องการผู้ที่จบการศึกษาตั้งแต่ระดับ ปวช.- ปวส. จนถึงปริญญาตรี
ผู้สนใจสามารถขอรับคําปรึกษา หรือขอคําแนะนําในการประกอบอาชีพ รวมถึงติดต่อสมัครงานได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 ศูนย์บริการจัดหางานเพื่อคนไทย (Smart Job Center) และทางเว็บไซต์ smartjob.doe.go.th หรือสอบถามข้อมูลเพิ่มเติมได้ที่เพจ "เสิร์ฟงานด่วน" และ สายด่วนกระทรวงแรงงาน โทร. 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-การประชุมผู้บริหารกระทรวงอุตสาหกรรม
วันพฤหัสบดีที่ 3 มกราคม 2562
การประชุมผู้บริหารกระทรวงอุตสาหกรรม
นายพสุ โลหารชุน ปลัดกระทรวงอุตสาหกรรม เป็นประธาน การประชุมผู้บริหารกระทรวงอุตสาหกรรม เพื่อหารือแนวทางการดําเนินงานในปี 2562  ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
วันนี้ (3 มกราคม 2562) นายพสุ โลหารชุน ปลัดกระทรวงอุตสาหกรรม เป็นประธานการประชุมผู้บริหารกระทรวงอุตสาหกรรม เพื่อหารือแนวทางการดําเนินงานในปี 2562 และติดตามผลการดําเนินงาน/โครงการ ปัญหาอุปสรรคในการดําเนินงานพร้อมร่วมกันหาแนวทางแก้ไข โดยมีผู้บริหารระดับสูง ของกรม รัฐวิสาหกิจ สถาบันเครือข่ายของกระทรวงอุตสาหกรรม เข้าร่วม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม